cyanic-selkie/wikianc huggingface dataset:
Advanced Encryption Standard
Advanced Encryption Standard (AES) er en algoritme for å kryptere informasjon. Algoritmen ble utviklet av de to belgiske kryptografene Joan Daemen og Vincent Rijmen. Standarden ble utgitt første gang i 1997. AES er også kjent som Rijndael og ble godkjent som standard 22. mai 2002 etter en 5 år lang prosess. AES er godkjent av NSA for sikring av informasjon i forvaltningen i USA.
Algoritmen
Algoritmen fungerer slik at hver blokk deles opp i en tabell på 4×4 bytes. Selve cipheret, krypteringsalgoritmen, består av følgende trinn:
Sikkerhet
Det finnes et kjent vellykket angrep mot AES, men dette angriper ikke krypteringsalgoritmen direkte, men selve implementasjonen av algoritmen når den tas i bruk, et såkalt side channel-angrep. OpenSSL sin AES-implementasjon er angrepet og brutt med et slikt angrep.
The Ultimate Fighter
The Ultimate Fighter er et amerikansk sportsprogram og dokusåpe som har gått på amerikansk TV siden 2005. Serien viser profesjonelle, men ukjente, MMA-utøvere som bor og trener sammen i et hus i utkanten av Las Vegas, Nevada. De konkurrerer også mot hverandre for å få en kontrakt med UFC og tittelen The Ultimate Fighter.
I seriene deles utøverne i to lag som konkurrerer mot hverandre. Disse lagene ledes og trenes av to allerede kjente UFC MMA-utøvere. I begynnelsen av serie velger disse to trenerne sine lag og etter dette konkurreres det i et turneringsformat der det vinnende laget bestemmer hvilke to utøvere som kjemper mot hverandre i neste kamp. Alle kampene, bortsett fra finalene, er definert som treningskamper av Nevada Athletic Commission, og teller dermed ikke inn på utøvernes offisielle kampstatistikk.
Serien kulminerer som regel med at de to hovedtrenerne møtes i en kamp i et påfølgende UFC-arrangement etter finalen.
Foreningen Clara
Foreningen Clara var en organisasjon som ifølge sine vedtekter hadde til formål «å spre informasjon til allmennheten og relevante brukere om opphavsrettslige og andre regler, og bidra til å lette klarering av rettigheter til bruk av åndsverk og beskyttede prestasjoner og produksjoner».
Foreningen ble etablert av opphavsrettsorganisasjonene BONO, Kopinor, LINO, Norwaco‚ TONO, FONO og GRAMO.
I 2014 besluttet medlemmene seg for å oppløse selve foreningen, men å videreføre samarbeidet og en mer forenklet versjon av nettsidene.
Fedrelandsforbundet
Det allukrainske fedrelandsforbundet (Всеукраїнське об'єднання Батьківщина) er et ukrainsk politisk parti. Det er ledende partiet i den ukrainske valgalliansen Julija Tymosjenkos blokk. Partiets leder er Julia Tymosjenko.
Fedrelandsforbundet er observatør i Det europeiske folkepartiet.
FARA (selskap)
FARA ASA er et norsk IT-selskap som utvikler produkter innenfor kollektivtransportsektoren. Det ble etablert i 1998, da som en avdeling i Q-Free konsernet. I 2005 ble selskapet utskilt fra Q-Free til et eget selskap med navn FARA. De er mest kjent for sitt Elektroniske Billetteringssystem. De er ledende i Norden innenfor elektronisk billettering etter oppkjøpene av danske TNC Connect As og finske Buscom Oy i 2007 og svenske CPT Nordic AB i 2008. Deres produkter er bl.a. solgt til Storbritannia, Tyskland, Ungarn og Sveits i tillegg til de nordiske landene.
FARA har sin base i Trondheim, men har også kontor på Høvik og kontorer i Danmark, Finland og Polen.
Den sentralafrikanske republikk under Sommer-OL 2008
Den sentralafrikanske republikk under Sommer-OL 2008. Tre sportsutøvere fra Den sentralafrikanske republikk deltok i to sporter under Sommer-OL 2008 i Beijing. De vant ingen medaljer. Friidrettsutøveren Mireille Derebona var landets flaggbærer under åpningsseremonien.
Ĳ (Amsterdam)
Ĳ (på gamle kart tidvis kalt Y eller Ye) er en innsjø, tidligere en bukt, i provinsen Noord-Holland i Nederland. Amsterdam ligger ved innsjøen. På nederlandsk består navnet av digrafen Ĳ, som blir regnet som én enkelt bokstav, slik at navnet på norsk blir skrevet IJ og ikke Ij.
Historie
Tidligere var Ĳ en lang og smal bukt med brakkvann som var tilkoplet Zuiderzee (en bukt i Nordsjøen). Den strekte seg da fra Amsterdam til Velsen i vest. Mellom bukten og selve Nordsjøen lå bare en naturlig sanddyne. Ĳ voks derimot år for år og halvøya Noord-Holland var i ferd med å bli en øy. Dette eidet ble kalt Holland op zijn smalst(«Holland på det smaleste»).
Ĳ ga Amsterdam, som ligger der som Amstel munner ut i innsjøen, fri ferdsel til sjøen via Zuiderzee. På 1600-tallet begynte inngangen til bukta å tette seg til med sandbanker samtidig med at skipene begynte å bli større og større. Slik ble det nesten umulig for havgående skip å ta seg forbi munningen. I tillegg til dette vokste innsjøen langsomt på grunn av erosjon langs bredden slik at den nesten gikk sammen med innsjøen Haarlemmermeer og slik truet byene Haarlem og Amsterdam.
Det ble sett i verk planer om ta tilbake de tapte landområde ved å omdanne både Haarlemmermeer og Ĳ til poldere. Haarlemmermeer var først ute og ble tørrlagt i 1852, og den største delen av Ĳ fulgte mellom 1865 og 1876 og bare en liten del av innsjøen ble igjen rundt Amsterdam og ble skilt fra Zuiderzee av Den oransje slusen. Samtidig ble Nordsjøkanalen bygd og tilsluttet restene av Ĳ for å gi Amsterdam en ny vannvei til Nordsjøen. Kanalen gikk gjennom eidet til Nordsjøen nær byen Velsen. Den nye havnen IJmuiden ble bygd i vestenden. Ĳ-polderene som ble opprettet nær Amsterdam ble gitt til industrien og et nytt stort havneområde ble bygd.
Mont-de-Marsan
Mont-de-Marsan er préfecture (administrasjonssted) og en kommune i departementet Landes i regionen Nouvelle-Aquitaine i det sørvestlige Frankrike. Byen har om lag 30,000 innbyggere og ligger der elvene Douze og Midou renner sammen.
Mont-de-Marsan var fødestedet til Alain Juppé (født 1945), fransk politiker og tidligere statsminister.
Befolkningsutvikling
Antall innbyggere i kommunen Mont-de-Marsan
La Paz (Baja California Sur)
La Paz er en by, kommune og hovedstad i den meksikanske delstaten Baja California Sur. Selve byen hadde 215 178 innbyggere i 2010, mens hele kommunen hadde 251 871 innbyggere. Viktige inntektskilder i La Paz er turisme, landbruk, sølvutvinning og perlesanking.
Andrej Zygmantovitsj
Andrej Vikentjevitsj Zygmantovitsj, belarusisk Андрэй Зыгмантовіч - Andrej Zyhmantovitsj (russisk: Андрей Викентьевич Зыгмантович) er en fotballtrener og tidligere fotballspiller fra Hviterussland. Han er for tiden hovedtrener for den litauiske fotballklubben FBK Kaunas. Han ble født 2. desember 1962 i Minsk og har spilt for klubbene Dinamo Minsk, Groningen og Racing de Santander.
Han debuterte for til Sovjetunionen 28. mars 1984 i en vennskapskamp mot Vest-Tyskland. Han var også med i VM-troppen i 1990 hvor han scoret et mål mot Kamerun. Etter oppløsningen av Sovjetunionen spilte han ni landskamper for før han la opp.
Iljusjin Il-38
Iljusjin Il-38 ( NATO-kallenavn: «May» ) er et anti-ubåtfly utviklet i den tidligere Sovjetunionen av Iljusjin.
Rodney Bennett
Rodney Bennett (født 24. mars 1935, død 3. januar 2017) var en britisk regissør.
Han begynte som radioprodusent før han ble ansatt innen TV i 1964 i forbindelse med oppstarten av BB2. Han jobbet som produsent/regissørlærling og laget dokumentarer for skolebarn. Deretter fikk han muligheten til å regissere episoder av Z-Cars og antologiserien Thirty-Minute Theatre. I 1970 forlot han BBC og ble frilanser. Han regisserte blant annet episoder av Murder Must Advertise før produsent Barry Letts hyrte ham inn til å regissere seks episoder av Doctor Who i 1974, som ble til historiene The Ark in Space og The Sontaran Experiment. Senere regisserte han også historien The Masque of Mandragora for samme serie.
Bennett jobbet deretter på blant annet The Lost Boys (1978), Dombey & Son (1983), Tales of the Unexpected, Livet med Larkins, Soldier Soldier og Doctor Finlay. I 1990-årene begynte han også å skrive romaner for barn.
Caproni Ca.90
Caproni Ca.90 var et italiensk tungt bombefly fra 1929 produsert av Società Italiana Caproni. Flyet hadde seks motorer og et vingespenn på 34,90 m. Det hadde en bestykning på 7 maskingeværer og kunne ta en bombelast på hele 8 000 kg. Caproni Ca.90 skal angivelig være det største biplanflyet i historien.
Historie
General Giulio Douhet publiserte sin luftkrigsteori omkring strategisk bombing i boktrykk, Il dominio dell'aria (på engelsk som The command of the air) i 1921. I boken forklarte han sine teoriene om hvordan den fremtidige krigen gjennom bruk av bombefly og luftherredømme kan utspille seg. For det italienske flyvåpenet Regia Aeronautica som var dannet ut av de separate flyvåpenorganisasjonene i 1923 var boken en vekking, ettersom den eldre bombeflyflåten fra den første verdenskrigens dager skulle erstattes. Douhet tok til orde for store gigantiske fly, «luftslagskip» for terrorbombing på byenes befolkning for å tvinge fram en rask avgjørelse i en pågående konflikt. Dermed besluttet flyvåpenoffiserene å arrangere fram en spesialskvadron som skal teste eksperimentelle fly, 62ª Squadriglia «Sperimentale Bombardamento Pesante» (Eksperimentell tung bombardement).
Spesialskvadronen testet forskjellige fly, men ingen av disse var så stor som luftfartøyingeniør Gianni Capronis «storesøsteren» i Ca.73-familien. Med hjelp av Dino Giuliani, luftdesigndirektør i Vizzola Ticino, forstørret han Ca.73-designen inn i en sann gigant med en flykroppslengde på 26,95 m, nesten det dobbelte av Ca.73, og et vingespenn på 46,60 m (nederst) - igjen det dobbelte av Ca.73. Men prosjektet hadde startet i 1927, og behovet for en grundig gjennomgåelse av alle vitale komponenter hos Instituto di Costruzioni Aeronautiche del Politecnico de Milano (Det polytekniske instituttet i Milano) gjort det ikke mulig å levere flyet før oktober 1929. I mellomtiden hadde den luftfartøyteknologiske utviklingen gått videre, Caproni selv interesserte seg for skuldervinget fly som Caproni Ca.97, biplanflyets ære var i ferd med å ebbe ut - dermed forble Ca.90 på prototypefasen.
Ca.90 vekket sensasjon idet flyet ble vist fram for offentligheten. Testpilot Domenico Antonini som lettet med flyet på jomfruturen, konstaterte at flyet til tross for størrelsen og seks svære motorer oppførte seg godt i luften og var enkelt å håndtere. I den 22. februar 1930 lettet Ca.90 med en nyttelast på 10 tonn, og satt minst seks rekorder under flyvningen, blant annet nådde man 3 231 m i maks. høyde og en flyvningstid på 1 t 31 min. Fram til 1934 var flyet i tjeneste i spesialskvadronen som forbli en parentes i det italienske flyvåpenets historie ettersom man foretrakk mindre og mer fleksible bombefly. I tillegg til Ca.90 var Caproni Ca.79, Caproni Ca.95, Breda CC.20 og Fiat B.R.G. prøvetestet. Ca.90-flyet hadde bokstavene P.B., som betyr Pesante Bombardamento, dvs. «Tung bombefly», dermed kan flyet også ha betegnelsen Ca.90P.B. i tillegg.
Det første operasjonelle firemotors strategiske bombefly for Regia Aeronautica kom mange år senere, Piaggio P.108 i 1939.
Teknisk beskrivelse
Ca.90 var også kjent som «Ca.6000», dette henvist til hestekrafttallet i den forente motorytelseskraften fra samtidige seks 1000 hk motorer. Selve hjertet i konstruksjonen var de seks motorene som arrangeres i en triangulær beliggenhet med en sentral motorgondol mellom vingene lik over flykroppen og én motorgondol montert ovenpå hver vinge, med to motorer som settes rygg mot rygg, så man hadde tre trekkpropellmotor og tre skyvepropellmotor. Den enkelte motoren var en Isotta Fraschini Asso 1000 vannkjølte stempelmotor i «W-form», med atten sylindrene plassert i tre rekker om den felles veivakselen, og dermed dannet en «W». Trekkpropellmotorene drevet to-bladet propell, mens skyvepropellmotorene drevet fire-bladet propell.
Under et intervju hevdet Caproni at om det hadde vært mulig, ville man ha bare tre motorer med samme motorytelseskraft på Ca.90 flyet.
Flykroppen besto av et stålrørskjelett, trukket med duk med unntak av den forreste delen omkring den åpne cockpiten og skytterplassen som var kledt i bølgeplate av duraluminium. Den rektangulære flykroppen var så rommelig at det var plass for flere drivstofftanker forut og bak bomberommet, mens besetningen på syv mann kunne ta seg fram fra bombesiktrommet like foran cockpiten til skytterpostene like bak vingeplanet. Der var det mulig å ha to schraff-ring for montering av maskingevær øverst, skuddporter sidelengs og et trekkbart skyttertårn. Dette skyttertårnet kan trekkes ned under flygning.
Vingekonfigurasjonen var et typisk Caproni-kjennetegn i 1920-tallet, ettersom det var bygd som «omvendt sesquiplan», ordet sesqui på latin betyr «en-og-en-halv». Det vanlige sesquiplanflyet som de berømte Nieuport-jagerflyene under den første verdenskrigen hadde en «hel» vinge øverst, en «halv» vinge nederst. Luftfartøyingeniøren Gianni Caproni hadde derimot funnet fram til sin original vri på denne med Caproni Ca.66 i 1922. Den nederste vingen med størst vingespenn vil være i toplansvinkel, og den øverste vingen som hadde mindre tykkelse, var flat. Mellom de to vingene hadde man vingestender med stag og wirestag som i en typisk dobbeltdekkerstruktur. Da Ca.90 flyet retireres i 1934, var dette vingearrangementet blitt upraktisk for større fly.
Lehet Más a Politika!
Lehet Más a Politika (LMP), (norsk: «Politikk kan være annerledes!») er et ungarsk politisk parti, stiftet i 2009. Det ble stiftet på grunnlag av en frivillig organisasjon som oppstår året før, med hensikt å reformere Ungarns politiske system Partiet har en politisk profil som ligger nær opptil andre såkalte grønne partier i Europa, og er medlem av Det europeiske grønne partiet.
Caproni Ca.90
Teknisk beskrivelse
Men en liten kuriositet med Ca.90 flyet var plasseringen av en skytterplass sentralt på øverst vinge med en schraff-ring.
Lehet Más a Politika!
Program
Partiet har et hovedfokus på miljøvern, bærekraftig utvikling, og bekjempelse av angivelig korrupsjon innen dagens politiske elite. Partiet aviser høyre/venstre-aksen i politikken.
Caproni Ca.90
Teknisk beskrivelse
Størrelsen og vekten gav luftfartøyingeniørene store utfordringer i utformingen av understellet som måtte bære en totalvekt på 30 tonn. Meget store pneumatiske hjul i dobbelthjularrangement var valgt, med støttedemperne på støtteleggene opp til vingeplanet.
Som verdens største fly på land
Etter å ha blitt fløyet for første gang to uker før syvårsjubileet for Mussolinis maktovertagelse i oktober 1929, etablerte flyet sin posisjon som verdens største landbaserte fly, kun slått av flybåten Dornier Do X som hadde sin jomfrutur i juli 1929. Rekorden ble stående i flere år fram til mai 1934, da Tupolev ANT-20 for første gang lettet. Men Caproni Ca.90 er fremdeles ansett som det største biplanflyet.
Lehet Más a Politika!
Valgresultater
Partiet fikk 75 522 stemmer (2,61%) ved Europaparlamentsvalget i Ungarn 2009, noe som ble ansett for ganske mye for et helt nyetablert parti, men allikevel langt under sperregrensen på 5% for å få valgt en representant.
Ved Parlamentsvalget i Ungarn 2010 fikk partiet 7,48% i den første valgomgangen 11. april, og nådde slik over sperregrensen, men klarte ikke å få valgt inn noen representant direkte i første valgomgang.
Stein Vale
Stein Vale (født 29. august 1957) er en norsk jurist, statsadvokat ved Oslo statsadvokatembeter og forfatter. Han har blant annet vært dommerfullmektig, sekretær for Straffelovkommisjonen, politiadvokat, assisterende sjef i Politiets sikkerhetstjeneste (PST), tingrettsdommer, rådgiver i NORLAG (The Norwegian Mission of Rule of Law Advisers to Georgia) og Legal Adviser i Somalia for EUs maritime sikkerhetsmisjon EUCAP Nestor. Fra 1999 til 2001 var han redaktør for Politiembetsmennenes Blad. Som statsadvokat skrev han påtalemyndighetens tilsvar til Arne Treholts tredje begjæring om gjenopptagelse av straffesaken hans. Vale utgav i 2009 boken Teppefall i Treholtsaken. I 2018 skrev han påtalemyndighetens uttalelse til den syvende begjæringen om gjenåpning av Torgersen-saken.
Stein Vale var formann i Akershus Unge Høyre 1979–1980.
Skål for dette landet
Skål for dette landet er et musikkalbum utgitt av Cato Sanden i 1989. Dette ble hans første album på norsk.
Fylkesvei 2594
Fylkesvei 2594 er adkomstveien til Vinstra stasjon i Nord-Fron kommune. Veien er 190 meter lang.
Frem til 2019 hadde veien betegnelsen fylkesvei 409 (Oppland).
Ṽ
Ṽ og ṽ (V med tilde) er et tegn som brukes i lingvistikk som symbol for en generell nasal vokal.
I Unicode kodes den som U+1E7C (&#X1E7C;) og U+1E7D (&#X1E7D;).
Freak Out, It’s Ben Kweller
Freak Out, It's Ben Kweller er Ben Kwellers selv-utgitte demo. Kweller spilte inn sporene på sin datamaskin i hans leilighet i Brooklyn.
James Cronin
James Watson Cronin (født 29. september 1931 i Chicago i Illinois i USA, død 25. august 2016 i Saint Paul i Minnesota ) var en amerikansk fysiker. Cronin mottok Nobelprisen i fysikk i 1980 «for oppdagelsen av brudd mot fundamentale symmetriprinsipper i nøytrale K-mesoners henfall». Han delte prisen med Val Fitch.
Bakgrunn
James Cronins far, James Farley Cronin, var uteksaminert i klassiske språk fra University of Chicago. Etter at faren hadde tatt sin doktorgrad flyttet gfemilien først til Alabama, og senere til Dallas i Texas, der faren ble professor i latin og gresk ved Southern Methodist University.
Studier og karriere
Cronin fullførte i 1951 sine studier ved Southern Methodist University i Dallas og dro for videre utdannelse til University of Chicago, der han tok doktorgraden i 1955. Han arbeidet deretter ved Brookhaven National Laboratory. Fra 1958 til 1971 var han ved Princeton University og ble så professor ved University of Chicago.
Forskning
Cronin arbeidet med hyperoners henfall og myoners tilblivelse. Han bestemte det totaler virkningstverrsnitt for pion-proton-spredning og perfeksjonerte de gnistkammer som han som første fysiker benyttet for å påvise delelementer ved fotografering av gnistsporene.
Han gransket også Cronin-effekten. Han beskrev hadron-henfall i kjerner i betraktning av hva man ville ha forventet dersom man betraktet kjernen som mengde av uavhengige nukleoner.
Cronin mottok Nobelprisen i fysikk i 1980 «for oppdagelsen av brudd mot fundamentale symmetriprinsipper i nøytrale K-mesoners henfall». Han delte prisen med Val Fitch. Dette bygget på eksperimenter utført i 1964 ved Brookhaven National Laboratory.
Senere beskjeftiget han seg med kosmisk stråling ved Pierre-Auger-observatoriet.
I 1963 ble han Fellow i American Physical Society. Fra 1967 var han medlem av American Academy of Arts and Sciences, og fra 1970 av National Academy of Sciences.
Mareritt
Mareritt er en svært ubehagelig drøm. Den som opplever mareritt, våkner gjerne av urolig søvn og føler seg dårlig og redd. De fleste friske mennesker har mareritt fra tid til annen, i gjennomsnitt en gang i måneden. Urolige og angstfylte drømmer er oftest knyttet opp mot stress og en følge av belastninger, bekymringer og traumer som har skjedd eller skjer i livet. For noen kan hyppige mareritt forstyrre og plage dem mye, for andre kan uhyggelige drømmer bety mindre, mens oppvåkningen er ubehagelig. Noen går i samtaleterapi for å avhjelpe intenst skremmende drømmer.
Ordbakgrunn
Ordet finnes på flere språk med samme etymologiske opprinnelse: på svensk kalles det mardröm, på islandsk martröð, på engelsk nightmare, på tysk Nachtmahr og på fransk cauchemar (omtrent «maretrykk»).
Opprinnelig ble ordet brukt om søvnparalyse (søvnlammelse), en kortvarig tilstand som kan inntreffe umiddelbart før innsovning eller etter oppvåkning der en opplever hallusinasjoner og lammelse som gjør det vanskelig å puste. Slike anfall opptrer sjelden, men kan oppleves som svært skremmende og tolkes som møter med demoner og andre truende vesener fra kulturen personen kjenner. Det er først i løpet av de siste to hundre årene at ordet har fått den betydningen det har i dag.
Kulturdepartementets menneskerettspris for journalister
Kulturdepartementets menneskerettspris for journalister er en pris som «skal inspirere til undersøkende journalistikk om menneskerettighetsspørsmål og bidra til å avdekke eventuelle brudd på menneskerettighetene».
Prisen ble utdelt første gang 10. desember 2006 og deles ut annethvert år. Prisen ble opprettet i forbindelse med behandlingen av St. meld. nr. 21 (1999–2000) «Menneskeverd i sentrum».
Arbeidet prisen tildeles på grunnlag av skal være publisert i norske medier. Prisen er 100 000 kroner, samt en litografi av kunstneren Håkon Bleken.
Zaporizjzja oblast
Zaporizjzja oblast (ukrainsk: Запорізька область, Zaporizka oblast) er et fylke (oblast) i Ukraina. Fylkets areal er 27 180 km². I 2005 hadde Zaporizjzja oblast 1 877 200 innbyggere, og administrasjonssenteret ligger i byen Zaporizjzja. Andre større byer er Berdjansk og Enerhodar.
Fylket ligger sørøst i Ukraina og grenser til Azovhavet i sør, Kherson oblast i vest, Dnipropetrovsk oblast i nord og til Donetsk oblast i øst.
Historie
Oblasten ble dannet som del av den ukrainske SSR den 10. januar 1939.
Territoriet kom under Den gylne hordes herredømme etter at Kievriket falt. Steppene hinsides elven Dnipro ble så regjert av Krimkhanatet, fra 1445. Fra 1400-tallet til 1700-tallet var de nordlige deler av området underlagt Zaporizjzja sitsj – en selvstyrt kosakkisk militærrepublikk.
Sutra
Sutra (sanskrit; pali: sutta) er navn på en særlig type litteratur med hjemstavn i India, hvis hensikt er å uttrykke i en språklig så kortfattet form som mulig (i språklig ytterst sammentrengte regler, sutra, egentlig «tråd») gi forskrifter og utgjøre lærebøker om emner som i større eller mindre grad stod i sammenheng med veda og forskjellige retninger innen vedastudiet.
Sutralitteraturen utgikk primært fra Brahmana. De spesifikt rituelle sutraer, Kalpasutra i utvidet forstand, inndeles i Shrautasutra med anvisninger vedrørende de offentlige offerseremoniene (hvordan offerilden skulle anlegges, de større ofrene som dyre- og somaofrene samt tidsbestemte ofre til månen og til årstidene); samt Grhyasutra, som meddelte regler om de huslige offer og seremonier.
Til Kalpasutra regnes iblant de såkalte Shulvasutra, som inneholder detaljerte anvisninger for oppmåling og anlegg av offeralteret i forening med de hertil nødvendige geometriske og astronomiske forhold. Sidestilte med Kalpasutra er Dharmasutra, som inneholder lignende regler vedrørende den indiske sedvaneretten, og som har blitt opphav til de senere i metrisk form avfattede Dharmashastra (Manavadharmashastra).
I den buddhistiske litteratur fortsatte man å benytte den videreutvikling fra sutraene som heter sutta (eller suttanta, «trådende»): Dette begrepet benyttes om den andre store hovedavdelningen av den buddhistiske Palikanonen (Tipitaka), Sutta pitaka, med Buddhas taler og prekener.
UFC 79
UFC 79: Nemesis var et MMA-arrangement i regi av UFC i Las Vegas, Nevada USA 29. desember 2007.
Den planlagte hovedkampen mellom Matt Serra (tittelholder weltervekt) og Matt Hughes ble avlyst da Serra måtte trekke seg på grunn av en ryggskade. En interim tittel ble skapt og Georges St-Pierre erstattet Serra.
Glenn Davis
Glenn Ashby Davis (født 12. september 1934 i Wellsburg, Vest-Virginia, død 28. januar 2009) var en amerikansk friidrettsutøver.
Under de amerikanske uttakskonkurransene i 1956 satte Davis verdensrekord på 400 meter hekk med tiden 49,5. Dermed hadde for første gang en løper brutt 50-sekundersgrensen på denne distansen.
Davis vant i løpet av karrieren tre olympiske gullmedaljer. Under OL 1956 tok han gull på 400 meter hekk med tiden 50,1, og fire år senere gjentok han bedriften i Roma-OL, denne gang på tiden 49,3. Under disse lekene deltok han også på USAs vinnerlag på 4 x 400 m stafett, sammen med Jack Yerman, Earl Young og Otis Davis.
Sennajaplassen
Sennajaplassen (russisk:, ordrett «høyplassen») er en stor plass sentralt i St. Petersburg i Russland. Plassen ligger i møtepunktet mellom Sadovajagaten og Moskovskij prospekt.
Plassen ble oppført i 1737 som ledd i en utvidelse av Sadovajagaten, og den ble raskt en viktig markedsplass for handel med blant annet høy, ved og fe. Plassen ble dessuten brukt til offentlig pisking av forbrytere. Lenge var det omkringliggende området en forslummet utkant av St. Petersburg, som blant annet dannet bakteppe for handlingen i Dostojevskijs Forbrytelse og straff.
Fylkesvei 7126
Fylkesvei 7126 (Fv7126) går mellom Værum og Klungvik i Nærøysund kommune. Ferjesambandet er del av fylkesveien, men er forbundet med hovedtraséen via en kommunal vei.
Sennajaplassen
Frelserkirken på Sennaja plass ble oppført i 1753. Kirken ble revet under Nikita Khrusjtsjovs anti-religionsaksjoner i 1961 for å gjøre plass for en undergrunnsstasjon. I 2003 ble det oppført et lite kapell til minne om den gamle kirken.
I 1952 skiftet plassen navn til Fredsplassen (russisk: ), men plassen fikk tilbake sitt opprinnelige navn den 1. juli 1992.
I anledning byens 300-årsjubileum i 2003 ble plassen pusset opp, og det ble igjen tatt i bruk som markedsplass. Dessuten ble den 17,5 meter høye skulpturen «Fredstårnet» av skulptøren Clara Halter og arkitekten Jean-Michel Wilmotte oppført. Skulpturen var en gave fra Frankrike i anledning byens jubileum. Under varmebølgen i 2010 slo imidlertid glassoverflaten sprekker, og skulpturen ble tatt ned.
Fylkesvei 7126
Før Trøndelag fylke ble opprettet 1. januar 2018 hadde veien betegnelsen fylkesvei 543 (Nord-Trøndelag).
Iškoras
Iškoras er et fjell i Karasjok kommune i Finnmark. Det har en høyde på 644 meter over havet. Fjellet ligger om lag 20 kilometer rett sør for kirkestedet (Karasjok sentrum). Det er kjørevei via Gorvá fram til toppen. Det står en mast om lag 800 meter vest for det høyeste punktet.
Fjellets sekundærfaktor på 65 kilometer er den 13. lengste i landet.
Anthony Joseph Bevilacqua
Anthony Joseph Bevilacqua (født 17. juni 1923 i Brooklyn i New York City i USA, død 31. januar 2012 i Wynnewood i Pennsylvania ) var en av Den katolske kirkes kardinaler, og tidligere erkebiskop av Philadelphia 1988–2003. Han ble kreert til kardinal i 1991, med Ss. Redentore e S. Alfonso in Via Merulana som tittelkirke.
Episkopalgenealogi
Hans episkopalgenealogi er:
Norges Fredsråd
Norges Fredsråd er en paraplyorganisasjon for norske fredsorganisasjoner. Den ble opprettet 25. oktober 1945 av syv fredsorganisasjoner. Samarbeidsorganet har siden, også gjennom den kalde krigen, vært en arena og møteplass for norske fredsaktivister.
Norges Fredsråd søker å være en pådriver for allmen nedrustning, ikkevoldelig konflikthåndtering og fredsbygging. Organisasjonen ønsker å promotere ikke-voldelige og sivile alternativer til militærmakt. Nor­ges Freds­råd ønsker bedrede rammebetingelser for frivillig norsk fredsarbeid, ved siden av kom­pe­tanse­he­ving og bedre utnyt­telse av eksisterende kunn­ska­p i norske freds­organisasjoner. Ifølge organisasjonens nettsider er Fredsrådet er opp­tatt av å styrke sam­ar­beidet mel­lom med­lems­or­ga­ni­sa­sjo­nene og å bidra til økt syn­lig­gjø­ring av disse i den offent­lige debat­t gjennom kronikker, artikler og deltakelse i debatter.
Medlemsorganisasjoner
Norges Fredsråd hadde per 01.06.2022 19 medlemsorganisasjoner:
The Warrior Within
The Warrior Within er en amerikansk dokumentarfilm fra 1976 som omhandler ulike former for orientalsk kampsport. Regien er ved Burt Rashby. Dokumentaren både skildrer og inneholder intervju med en rekke ulike kampsporteksperter på 1970-tallet, blant dem Dan Inosanto, Hui Cambrelen, Mike Stone, Master Moses Powell og Chuck Norris.
Filmen ble utgitt på video i Norge på 1980-tallet under tittelen Chuck Norris Work Out. Norris har imidlertid en marginal rolle i dokumentaren.
Fabien Vehlmann
Fabien Vehlmann (født 30. januar 1972 i Mont-de-Marsan, Frankrike) er en fransk tegneserieforfatter.
I januar 2009 blei det annonsert at Vehlmann vil overta ansvaret for tegneserien Sprint sammen med tegneren Yoann. Det hadde da en stund vært klart at Dupuis hadde planer om å skifte ut Morvan og Munuera, som da noen år hadde hatt hovedansvaret for serien. Yoann og Vehlmann hadde da allerede utgitt et Sprint-album, som i Frankrike blei publisert utenom den ordinære Sprint-serien.
Han ble uteksaminert fra Audencia Business School.
Børsesjø
Børsesjø er en innsjø som ligger i Gjerpensdalen i Skien kommune i Telemark. Den ligger 15,4 meter over havet og har et areal på 0,7 km², og største dyp er 3 meter. Vannet har utløp gjennom elva Leirkup (Lilleelva) som munner ut i Porsgrunnselva ved Osebakken i Porsgrunn.
Børsesjø ligger i utkanten av Oslofeltet, og kalkholdig berggrunn gjør området artsrikt både botanisk og zoologisk. Området er en av landets rikeste fuglebiotoper, og er vernet som Børsesjø naturreservat (1 165 daa). Det er registrert over 230 fuglearter i området rundt innsjøen.
Tørt klima
Tørt klima er ifølge Köppens system for klimaklassifikasjon et klima hvor det er for lite nedbør til at vegetasjon kan opprettholdes i særlig grad.
Et område med dette klimaet har normalt mindre enn 250 mm nedbør per år, og enkelte år kan være helt uten nedbør. I noen tilfeller kan nedbøren overstige 250 mm, men vil likevel kategoriseres som tørt på grunn av ekstra stor fordampning.
Valencia
Valencia (katalansk València) er Spanias tredje største by og også Spanias tredje største havn og et industrisentrum. Byen er hovedstaden i provinsen Valencia og regionshovedstaden i den autonome regionen Valencia. hadde innbyggere per. Den ligger på den spanske østkysten.
Valencia ble grunnlagt 137 f.Kr. av romerne.
Navn
Det originale latinske navn på byen var Valentia (/wa'lentia/), som betyr "Styrke", "Aktivitet", etter Keiser Valens, som gav ordre til å grunnlegge en ny koloni i Hispania, som ble gjennomført av den senere Keiser Theodosius I. Under det mauriske herredømmet i Spania var den kjent som بلنسية Balansiya) på arabisk. Ved vanlig endring av uttale er dette blitt til Valencia (/ba'lenθja/) på spansk og València (/va'ɫɛnsia/) på valensiansk. En mulig uttale på Valencisk /va'lensia/.
Attraksjoner i Valencia
La Ciudad de las Artes y de las Ciencias (Vitenskapsparken) inneholder noen spektakulære modernistiske/futuristiske bygninger som er populære turistattraksjoner:
Gaetano Scirea
Gaetano Scirea (født 25. mai 1953 i Cernusco sul Naviglio, død 3. september 1989 i Skierniewice) var en italiensk fotballspiller. Han startet sin karriere i Atalanta BC, og spilte deretter 14 år i Juventus, fra 1974-1988. Han var også en legende på det italienske landslaget, der han spilte i mer enn et tiår og var med på å vinne VM i 1982.
Valencia
Kultur
I Spania er Valencia kjent for sitt sene uteliv og det rike kulturtilbudet, samt de velbesøkte konkurransehelgene på den publikumsvennlige racingbanen Circuit de la Comunitat Valenciana Ricardo Tormo like utenfor byen.
Gaetano Scirea
Scirea regnes av flere som tidenes beste forsvarsspiller. Scirea døde i Polen i en bilulykke i 1989, mens han var der på speideroppdrag for Juventus.
Valencia
Kultur
Las Fallas (Falles på valenciansk) er den største fiestaen i Valencia. Den kulminerer ved at gigantiske pappmasjéfigurer føres i prosesjon gjennom byen, hvoretter samtlige utenom vinneren i paraden brennes opp natten mellom 19. og 20. mars. Festlighetene varer fra 15. til 19. mars og holdes til regionens skytshelgen Sankt Josefs ære; 19. mars er Sankt Josefsdagen. Men allerede 1. mars begynner man å varme opp stemningen med aktiviteter og arrangementer som masclétas og petardos; knallfyrverkeri og tunge smatterband.
Blant de lokale spesialitetene finner man Fartons, Agua de Valencia, Horchata de Chufa og Fideua (pastavariant på paella). Kulturen er sterkt influert fra den tid da Valencia var under maurisk styre. Maurerne var innvandrede muslimer som hersket i store deler av dagens Spania fra cirka 700-tallet til 1400-tallet, da de til slutt ble utdrevet av det katolske kongeparet Ferdinand og Isabella.
Idrett
Fotballklubbene Valencia og Levante er begge hjemmehørende i byen.
Mubarak-moskeen (Qadian)
Mubarak-moskeen (punjabi: ਮੁਬਾਰਕ ਮਸਜਿਦ, urdu: مبارک مسجد) ligger i Qadian i indisk Punjab. og ble åpnet i 1882-1883 av Mirza Ghulam Ahmad. Det er den første moskéen til Ahmadiyya muslimsk trossamfunn. Senere ble den hvite minaret lagt til. Denne minareten er 32 m høy.
En beretning om blindhet
En beretning om blindhet (originaltittel: Ensaio sobre a cegueira) er en roman av den portugisiske forfatteren José Saramago. Den ble utgitt på norsk i 1996 og er en av forfatterens mest kjente romaner.
Sammendrag
En beretning om blindhet er historien om et uforklart utbrudd av blindhet som rammer nesten alle innbyggerne i en navnløs by, og det sosiale sammenbruddet som følger. Blindheten sprer seg hurtig og skaper panikk. Myndighetene prøver å begrense pandemien og bruker stadig mer undertrykkende virkemidler for å holde orden i et samfunn i oppløsning. Romanen følger en gruppe personer som er blant de første som blir rammet; en lege og hans hustru, flere av legens pasienter og andre personer som tilfeldighetene har ført sammen. Gruppen holder sammen som en slags familie i kampen for å overleve, godt hjulpet av at legens hustru på uforklart vis har unngått å bli rammet av blindheten.
Oppfølger
I 2004 skrev Saramago en oppfølger med tittelen En beretning om klarsyn (originaltittel: Ensaio sobre a Lucidez). Handlingen i den nye romanen finner sted i det samme navnløse landet som den første romanen, og flere av de samme personene er med.
Filmatisering
Filmen Blindhet (2008) er en filmatisering av Saramagos roman.
Julija Tymosjenkos blokk
Julia Tymosjenkos blokk (ukrainsk: Блок Юлії Тимошенко, БЮТ; Blok Yuliyi Tymoshenko, BYuT) er betegnelsen på en politisk allianse i Ukraina, ledet av Julija Tymosjenko. I Verkhovna Rada (parlamentet i Ukraina) er blokken en partifraksjon ledet av Ivan Kyrylenko. Koalisjonen ble etablert før det ukrainske parlamentsvalget 2002 og anser seg ideologisk å tilhøre liberalkonservatismen. Partifargen er mørkerød, og logoen er et hjerte. Den 16. november 2010 ble denne fraksjonen offisielt omdøpt til «Bloc Yulia Tymoshenko-Batkivschyna».
Alliansen støttet Viktor Jusjtsjenko før presidentvalget 2004, og spilte en aktiv rolle i den etterfølgende oransjerevolusjonen.
Under parlamentsvalget 2007 besto blokken av følgende tre partier:
Fraksjonen har ingen klar og entydig ideologi, lik de fleste ukrainske partier; imidlertid er den pro-europeisk og har liberalistiske, nasjonalistiske og sosialdemokratiske synspunkter, og har et positivt syn på privatisering. Dog har en del politiske analytikere beskrevet partiets ideologi som populisme.
Diskursetikk
Diskursetikk er en normativ etisk teori som går ut på at etiske handlingsnormer bør fremgå av en diskurs, eller diskusjon. Den tyske filosofen Karl-Otto Apel regnes som grunnleggeren av den moderne diskursetikken, med Jürgen Habermas som en annen sentral proponent.
Habermas
I tråd med hans program om å redegjøre for språkets formelle strukturer mener Habermas å kunne identifisere normative ytringers formelle strukturer. Det vil si hvilke egenskaper ytringer som gir normative påbud om hvilke handlinger som er gode og dårlige deres motiverende kraft. Det er i kraft av deres intersubjektive egenskaper at påstander om rett og galt er meningsfulle, men det betyr samtidig at det er opp til det språklige fellesskapet å opprettholde normene, og muligens endre de gjennom diskurser ved behov.
Ved å vise til hva som gjør påbud om rett og galt meningsfulle så sier man samtidig hvordan man bør diskutere om etiske problemer, og ett av kriteriene for at moralske påbud skal kunne ha sin kraft som rasjonelt motiverende er det nødvendig at alle som er påvirkede av en gitt norms omfang skal få delta.
Bengt
Bengt er et mannsnavn dannet som en moderne form av Benkt, en opprinnelig svensk kortform av Benedikt, som har opprinnelse i latinske benedictus, «velsignet».
Bengt har norsk, svensk og finlandssvensk navnedag 21. mars.
Arr i sjelen
Arr i Sjelen er en kortfilm produsert av Ragnarock Film i 2006.
Queijo de Nisa
Queijo de Nisa (portugisisk) eller Nisa ost er en tørr ost fra byen Nisa i regionen Alentejo i Portugal. Queijo de Nisa lages av fåremelk og har hvit og gul farge.
Arr i sjelen
Handling
En gammel og mentalt forstyrret mann strever med de vonde minnene sine. Det hele utvikler seg til å bli en kamp mellom nåtid og fortid, hvor den eneste som taper er ham selv.
Bengt
Kjente personer med navnet
Personene i listen er ordnet kronologisk etter fødselsår.
Arr i sjelen
Priser
Filmen fikk Dvoted-prisen for beste filmmusikk på NUFF 2006. Juryens omtale av filmen:
«Vi gir prisen til «Arr i sjelen» for dens profesjonelle nivå i bruken av musikk som et dramatisk redskap for å fortelle en historie. Musikken består av god lydredigering og en gjennomført lyddesign, og den pulserende filmmusikken skaper spenning i filmen. Filmmusikken illustrerer på en utmerket måte hovedpersonens sinnstilstand der han løper rundt i korridorene og ut i skogen. Dersom du fjerner musikken fjerner du også skrekken!»
Jaala
Jaala er en tidligere kommune i landskapet Kymmenedalen i Finland. Den 1. januar 2009 ble den og kommunene Anjalankoski, Elimä, Kuusankoski og Valkeala sammenslått med Kouvola kommune.
Arvid Ones
Arvid Ones (født 9. august 1957) er en norsk instruktør, regissør og skuespiller.
Han har jobbet ved en rekke norske teatre, blant andre Det Norske Teater, Riksteatret, Oslo Nye Teater, Fjernsynsteatret og Den Nationale Scene. Han ble i 2005 teatersjef for Hordaland Teater.
Han hadde regi på suksessforestillingene «Kvinner på randen» og «Ylvis – en kabaret», som hadde premiere 19. oktober 2000 på Ole Bull Teater.
Arvid Ones og hans kone Hilde Sol Erdal jobbet også sammen med Ylvis frem forestillingen «YLVIS III» som hadde premiere 27. januar 2007 på Ole Bull Teater i Bergen, og 31. oktober 2007 i Oslo.
Han fikk årets fagpris under Komiprisen 2015 for sitt arbeid med sceneforestillinger med Ylvis, Kvinner på randen, Else Kåss Furuseth og andre.
Fylkesvei 1280
Fylkesvei 1280 går mellom Olberg og Sandstangen i Indre Østfold kommune.
Frem til 2019 hadde veien betegnelsen fylkesvei 765.
Fernando Meirelles
Fernando Meirelles (født 9. november 1955 i São Paulo i Brasil) er en brasiliansk filmskaper.
Meirelles er kjent for filmer som City of God og The Constant Gardener. Hans film Blindhet var åpningsfilm på Cannes-festivalen i 2008.
Per Hækkerup
Per Christen Hækkerup (født 25. desember 1915 i Ringsted, død 13. mars 1979 i Herritslev) var en dansk sosialdemokratisk politiker og minister. Han var både utenriksminister og finansminister i Danmark i en årrekke og var en sterk talsmann for at landet skulle være aktiv deltaker i internasjonale fora og utvikle et godt og nært forhold til Europa og USA.
Familie
Per Hækkerup var sønn av H.K. Hækkerup, lillebror til Hans Erling Hækkerup, gift med Grete Hækkerup, far til Hans og Klaus Hækkerup og farfar til politikerne Nick Hækkerup og Ole Hækkerup.
Ministerposter
Hækkerup hadde en rekke ministerposter:
Politisk profil
Hækkerup spilte en vesentlig rolle i det sosialdemokratiske ungdomsarbeidet fra midten av 30-årene, særlig som en ledende debattant og idéutvikler på det utenrikspolitiske området. Han hadde posten som formann for DSU 1946–1952 og som generalsekretær for den internasjonale ungsosialdemokratiske organisasjonen IUSY 1946–1951. I denne perioden grunnla han – på basis av smertelige personlige erfaringer med Sovjetunionens maktovertagelser i de østeuropeiske landene – en stålsatt antikommunisme, som blant annet gjorde ham til en svoren NATO-tilhenger og talsmann for et tett samarbeid med USA.
Hækkerup var en av de første danske politikere i tiden etter 2. verdenskrig som innså betydningen av europeisk politisk samarbeid. Det skyldtes ikke minst hans innsats i det ungsosialdemokratiske europeiske samarbeid. Hækkerup så dessuten som en av de første danske politikere FN som en plattform som kunne gi mindre land en innflytelse større enn det som ellers burde være mulig for Danmark.
Under «Det røde kabinet», som var samarbeidet mellom sosialdemokratiet og SF fra 1966-68, fungerte Hækkerup som gruppeformann og politisk ordfører. Han ble i denne perioden kjent for sin harde lederstil i den sosialdemokratiske gruppen – den ble døpt hans «stokkemetoder».
Hækkerup hadde vanskelig for å forstå ungdomsbevegelsene i 1960-årene, og da denne generasjon kom inn på Folketinget ved valgene i 1971 og 1973, ble grunnlaget lagt for en historisk deling mellom unge og gamle i sosialdemokratiet. Hækkerups anti-kommunisme og uttalte lojalitet overfor den store allierte USA medførte at han lenger enn de fleste sosialdemokrater fastholdt støtten til USAs engasjement i Vietnam, noe som gjorde ham upopulær blant mange av de yngre krigsmotstandere, som Hækkerup oppfattet som grunnleggende naive. Ikke minst hans skarpe retorikk overfor den svenske forfatteren Sara Lidman i en TV-debatt om Vietnamkrigen fikk mange dansker til å se på ham som en kyniker.
Som økonomiminister i begynnelsen av 1970-årene hadde Hækkerup som leder av kulegravningsbanden forhandlet frem en omfattende avtale som skulle bremse den voldsomme veksten i offentlige utgifter. På målstreken meldte den daværende statsminister Jens Otto Krag at det ikke måtte skje noen forringelse for folkepensjonister og de sosiale grupper, noe som torpederte hele avtalen. Da han ble spurt av en journalist om han skulle hjem og slikke sine sår, svarte Hækkerup «Det kan jeg ikke, de sidder i ryggen».
Hækkerup var kjent som en festlig og folkelig skikkelse, som holdt av det store koldtbord, store sigarer og mange whiskyshots. Som sådan stod han i markant kontrast til sin store rival gjennom en årrekke, den på overflaten langt mer akademiske og tørre Jens Otto Krag, som Hækkerup meget gjerne hadde etterfulgt som partiformann og statsministerkandidat, noe som dog aldri lyktes for ham.
Midtlinje-striden
Hækkerup ble beskyldt for å ha drukket seg så full ved et møte med den norske ministeren Jens Evensen at Norge urettmessig fikk det oljerike Ekofisk-feltet. I virkeligheten inngikk Norge og Danmark en avtale om å forholde seg til en midtlinje, og Ekofisk lå da klart innenfor det norske området.
Derimot godtok ikke Tyskland en midtlinjepolitikk, fordi det gav Tyskland en for liten del av kontinentalsokkelen i Nordsjøen. I 1969 fikk Tyskland delvis medhold ved Den internasjonale domstolen. Danmark og Nederland argumenterte for at en regel om midtlinje faller naturlig og hensiktsmessig mellom stater, men domstolen hevdet at det ikke fantes presedens for en slik oppfatning.
I 1964 hadde Danmark ønsket en hemmelig tilleggsklausul til midtlinjeavtalen om at den kunne tas opp til revisjon hvis den ikke ble godtatt i Nordsjø-området. Jens Evensen skal i 1964 langt på vei ha gitt uttrykk for at norske myndigheter ville være innforstått med en slik klausul. Det var de imidlertid ikke, og Ekofisk forble derfor norsk.
Utgårdskilen
Utgårdskilen ligger sør på Vesterøy, og er Hvalers største fiskerihavn. Det er også den største fiskerihavna øst for Lindesnes.
Det er en gjestebrygge på østre siden av kilen. Bak en molo. Helt uten fasiliteter, man må over til den vestre siden for å finne dem.
I slutten av juli blir det arrangerer Utgårdskilen velforening, Hvaler Jeger- og Fiskeforening og andre foreninger og klubber Sjøbufestivalen. Her er det salg av mat, leker for barna, konserter og andre fasiliteter.
Black Box: The Complete Original Black Sabbath (1970–1978)
Black Box: The Complete Original Black Sabbath (1970–1978) er en samleboks fra det britiske heavy metal-bandet Black Sabbath.
Hanne Tømta
Hanne Gløtvold Tømta (født 21. august 1968 i Oslo) er en norsk teaterinstruktør som var teatersjef ved Nationaltheatret fra 1. januar 2009 til utgangen av 2020. Hanne Tømta var teatersjef ved Rogaland Teater fra 2005 til 2008. Den 1. september 2008 ble Hanne Tømta erklært som vinner av Stavanger Aftenblads kulturpris.
Biografi
Hanne Tømta vokste opp på Ulsrud i Oslo. Hun har helt siden hun begynte på skolen ønsket å bli skuespiller. Da hun gikk på Romerike Folkehøgskole fikk hun interessen for regi etter et regioppdrag ved skolen. I 1991 reiste hun til St. Petersburg for å gjennomføre språkstudier ved universitetet. I 1992 ble hun diplomstudent ved Instruktørlinjen på St. Petersburg Statlige Teater. Under studiet, som varte frem til 1998, fikk hun bred erfaring med flere teateroppsetninger, blant annet Hamlet, Et drømmespill og Fruen fra havet. Det var bare hun og tre andre som fullførte den høyeste regiutdannelsen. Etter endt studieutdanning reiste hun tilbake til Norge og var omreisende instruktør.
UFC 78
UFC 78: Validation var et MMA-arrangement i regi av UFC i Newark, New Jersey, USA 4. juni 2007.
Hanne Tømta
Biografi
Hun hadde suksess med komedien Kvinner på randen frir igjen 2001, som ble sett av 55,000 bergensere. Hun har også blant annet satt opp Heksene ved Hålogaland Teater. Da hun begynte som teatersjef ved Rogaland teater i 2005 var det blant annet etter et sterkt ønske fra de ansatte. Som teatersjef ved Rogaland Teater har hun hatt flere suksessoppsetninger.
UFC 78
Hovedkampen var mellom to Ultimate Fighter vinnere Rashad Evans (sesong 2) og Michael Bisping (sesong 3). Dette var Bispings siste kamp i lett tungvekt klassen før han gikk ned til mellomvekt.
Hanne Tømta
Biografi
I 2015 vant hun Heddaprisen for beste regi ved Nationaltheatrets oppsetning av Anton Tsjekhovs Tre søstre.
Greta Gynt
Margrethe Woxholt (født 15. november 1916 i Oslo, død 2. april 2000 i London), bedre kjent som Greta Gynt, var en norsk sanger, danser og skuespiller.
Karriere
I 1934 debuterte hun som filmskuespiller i rollen som Kaj Klimt i den svenske filmen Sangen til henne. J. Arthur Rank forsøkte å lansere henne som Storbritannias Jean Harlow. Hun spilte hovedrollen i mindre britiske filmer i 1930- og 1940-årene. En mulighet til å oppleve en Hollywood-karriere kom i begynnelsen av 1950-årene, men for sent. I Hollywood var hennes navn ofte å finne på bunnen av rollelistene i biroller. Hun vendte tilbake til Storbritannia og laget filmer frem til 1963.
Privatliv
Gynt var gift med Frederick Moore frem til hans død i 1983. Hun var søster av undervannsfotografen Gil Woxholt.
Joe Ledley
Joseph Christopher Ledley (født 21. januar 1987) er en walisisk fotballspiller som fra 1. februar 2019 er klubbløs.
Cardiff City
Han startet sin seniorkarriere i Football League Championship-klubben Cardiff. Han debuterte som 17 åring 21. september 2004 i en ligacupkamp da han ble byttet inn i det 63. minutt mot Milton Keynes Dons. Han debterte i ligaen den følgende måneden, 16. oktober da han kom inn som innbytter i 2-0 seieren mot Rotherham. Tre dager senere spilte han fra start i 1-1-kampen mot Brighton.
Ledley ble kåret til årets spiller i den walisiske serien for 2007 og 2008.
Celtic
Etter å ha vært knyttet til Cardiff siden 1996, gikk kontrakten ut etter sesongen 2009-2010. Det var da en rekke klubber som viste interesse, blant dem Stoke, West Bromwich og AS Roma,
Han gikk imidlertid til Celtic på en fireårskontrakt 12. juli 2010. Han debuterte for klubben 28. juli i den første kampen i tredje kvalifiseringsrunde mot Braga for UEFA Champions League.